CELEX: C2005/082/59
Language: fi
Date: 2005-04-02 00:00:00
Title: Asia T-500/04: Euroopan yhteisöjen komission 24.12.2004 IIC Informations-Industrie Consulting GmbH:ta vastaan nostama kanne

2.4.2005   
            
            
               FI
            
            
               Euroopan unionin virallinen lehti
            
            
               C 82/31
            
         Euroopan yhteisöjen komission 24.12.2004 IIC Informations-Industrie Consulting GmbH:ta vastaan nostama kanne
   (Asia T-500/04)
   (2005/C 82/59)
   Oikeudenkäyntikieli: saksa
   Euroopan yhteisöjen komissio on nostanut 24.12.2004 Euroopan yhteisöjen ensimmäisen oikeusasteen tuomioistuimessa kanteen IIC Informations-Industrie Consulting GmbH:ta, Königswinter (Saksa), vastaan. Kantajan edustajina ovat G. Braun, W. Wils ja N. Knittlmayer, ja prosessisoite on Luxemburgissa.
   Kantaja vaatii, että ensimmäisen oikeusasteen tuomioistuin:
   
               1)
            
            
               velvoittaa vastaajan maksamaan kantajalle 181 236,61 euroa 4 prosentin korkoineen 1.1.1998 lukien
            
         
               2)
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja teki vuonna 1996 vastaajan kanssa kaksi sopimusta, joilla kantaja sitoutui myöntämään vastaajalle taloudellista apua kahden euroopanlaajuisen kulttuurihankkeen toteuttamiseen. Taloudellisella tuella oli tarkoitus kattaa 50 prosenttia vastaajalle aiheutuneista hankkeeseen liittyvistä kustannuksista, mikäli kyseiset kustannukset käytettiin ja ne esitettiin sopimuksen mukaisesti. Vastaaja sai kyseisten sopimusten perusteella vuonna 1997 ennakkona yhteensä 400 821 DM (204 936,52 euroa) koko taloudellisen tuen yhteissummasta.
   Hankkeen päätyttyä vastaaja esitti komissiolle väitetyt hankkeesta aiheutuneet kustannukset, joiden määrästä se halusi pidättää ennalta maksetun taloudellisen tuen määrän. Kantaja toimitti kuitenkin tarkastuksen ja tuli siihen tulokseen, että vastaajalla oli oikeus taloudelliseen tukeen, jonka suuruus näiden molempien hankkeiden osalta oli ainoastaan 46 300,18 DM (23 672,91 euroa). Tämän vuoksi kantaja vaatii vastaajaa maksamaan takaisin tämän summan ylittävän osan eli 181 263,61 euroa (354 520,82 DM).